google/wiki40b huggingface dataset:
बिर बाबा हिन्दू

बिर बाबा हिन्दू (तुर्कीयाई: Bir Baba Hindu, एक हिन्दू पिता) 2016 में बनी तुर्कीयाई भाषा की एक कॉमेडी फ़िल्म है। मुख्य भूमिकाओं में तुर्क अभिनेता सरमियन मिदयत और मिस एअर्थ 2010 का ख़िताब जीतने वाली भारतीय अभिनेत्री निकोल फ़रिया हैं। फ़िल्म की बॉक्स ऑफ़िस संप्राप्ति 8.350.355 TL थी।

कथानक

फ़ादिल नाम का एक निर्दयी माफ़िया मुखिया, एक दिन भारतीय योगगुरू गुन्धी से प्यार हो जाता है। फ़ादिल की हवेली में योग प्रशिक्षण देने के दौरान गुन्धी का अपहरण किया जाता है। फ़ादिल तब अपनी बेटी के छोड़कर, अपने सबसे अच्छे दोस्त हुलसी को अपने साथ लेकर भारत के सफ़र पर निकलता हैं। यह फ़िल्म भारत में कुन्धी को बचाने के लिए फ़ादिल के नए अनुभवों को दर्शाता है।
केसी स्टैंगल

केसी स्टैंगल (अंग्रेज़ी: Casey Stengel) (३० जुलाई १८९०  – २९ सितम्बर १९७५) अमेरिकी मेजर लीग बेसबॉल के एक दाहिने क्षेत्ररक्षक और मैनेजर थे, जो मुख्य रूप से 1950 के दशक की न्यूयॉर्क यांकीज़ की दोनों चैंपियनशिपों के लिए मैनेजर के रूप में, और बाद में न्यूयॉर्क मेट्स के अभागी विस्तार के मैनेजर के रूप में जाने जाते हैं। वे १९६६ में बेसबॉल हॉल ऑफ़ फ़ेम में निर्वाचित हुए थे।
शेपर्ड टेबल्स

शेपर्ड टेबल्स एक दृष्टिभ्रम है जिसे १९९० में स्टैनफोर्ड के मनोवैज्ञानिक रोजर एन शेपर्ड द्वारा "टर्निंग द टेबल" के नाम से उनकी पुस्तक माइंड साइट्स में प्रकाशित किया था। यह सबसे शक्तिशाली दृष्टिभ्रमों में से एक है, जो आमतौर पर लंबाई में २०-२५% के गलत अनुमान बनाता है।
इस में दो समान्तर चतुर्भुज दिखते है जिसे तीन आयामी रुप में दो टेबल याने मेज के रुप में दिखाया गया हैं। दोनो समान्तर चतुर्भुज एक ही माप के होकर भी अलग अलग लगते हैं।
आनन्द बाब्ला

आनन्द बाब्ला फिजी का एक राजनीतिज़ है।ं
परिवहन परिघटना

अभियान्त्रिकी, भौतिकी और रसायनिकी में परिवहन परिघटना (transport phenomena) किन्ही दो या दो से अधिक भौतिक तंत्रों के बीच में द्रव्यमान, ऊर्जा, आवेश, संवेग या कोणीय संवेग के आदान-प्रदान को कहते हैं। द्रव्यमान, ताप, ऊर्जा और संवेग के गणितीय विश्लेषण में बहुत-सी समानताएँ होती हैं जिनका परिवहन परिघटनाओं के अध्ययन में व्यवस्थित रूप से लाभ उठाया जाता है।
तबे एकला चलो रे

गीत के बोल

एकला चलो रे का मूल पाठ:

देवनागरी

यदि तोर डाक शुने केऊ न आसे
 
तबे एकला चलो रे।
 
एकला चलो, एकला चलो, एकला चलो रे!
 
यदि केऊ कथा ना कोय, ओरे, ओरे, ओ अभागा,
 
यदि सबाई थाके मुख फिराय, सबाई करे भय-
 
तबे परान खुले
 
ओ, तुई मुख फूटे तोर मनेर कथा एकला बोलो रे!
यदि सबाई फिरे जाय, ओरे, ओरे, ओ अभागा,
 
यदि गहन पथे जाबार काले केऊ फिरे न जाय-
 
तबे पथेर काँटा
 
ओ, तुई रक्तमाला चरन तले एकला दलो रे!
 
यदि आलो ना घरे, ओरे, ओरे, ओ अभागा-
 
यदि झड़ बादले आधार राते दुयार देय धरे-
 
तबे वज्रानले
 
आपुन बुकेर पांजर जालियेनिये एकला जलो रे!
जगद्वंधु शर्मा

जगद्वंधु शर्मा, संस्कृत के प्रसिद्ध बंगाली पंडित थे। इन्होंने "अरेबियन नाइट्स" की प्रथम पचास कहानियों का पद्यानुवाद मूल अरबी से संस्कृत भाषा में "आख्यामिनी" नाम से किया था।
डुमराँव

संक्षिप्त परिचय

डुमराँव बिहार के बक्सर जिले का सबसे पुराना शहर है जिसकी अपनी नगरपालिका है। इसका पोस्टल इन्डेक्स नं० 802119 है। यह किसी ज़माने में शाही रियासत का एक भाग हुआ करता था। आज यह बक्सर जिले की एक प्रमुख तहसील बन चुका है।
आरा-बक्सर राजमार्ग (NH- 84) से मात्र डेढ किलोमीटर दूर स्थित इस शहर की ज़मीन खेती के लिहाज से बेहद उपजाऊ है। यहाँ के दस्तकारों के हाथ की बनी चटाइयाँ और दरी काफी मशहूर हैं। 'बिहारी जी का मन्दिर', 'काली जी का मन्दिर' व 'डुमरेजानी माई का मन्दिर' यहाँ के प्रसिद्ध पर्यटन स्थल हैं। बरतानिया जमाने के बने हुए वास्तुकला के अनेक स्थान भी दर्शनीय हैं जिन्हें देखने विदेशी पर्यटक प्राय: यहाँ आते रहते हैं।

भूगोल

डुमराँव भारत के मानचित्र पर भूमध्य रेखा से 25.55 डिग्री उत्तर व 84.15 डिग्री पूर्व (25.55°N 84.15°E) में स्थित है। समुद्र तल से इसकी उँचाई 61 मीटर (लगभग 200 फीट) है।

जनसांख्यकी

भारतवर्ष की 2001 की जनगणना के अनुसार डुमराँव की कुल जनसंख्या 45,796 थी। इनमें 53% पुरुष व 47% स्त्रियाँ थीं। इस शहर की औसत साक्षरता दर उस समय 54% थी जो राष्ट्रीय साक्षरता दर (59.5%) से कम आँकी गयी थी। इसमें भी पुरुष 64% और महिलायें 43% ही शिक्षित हो पायी थीं। कुल जनसंख्या में 17% भाग उन बच्चों का था जिनकी आयु 6 वर्ष से भी कम थी।
पोर्ट लुई

ब्‍लैक रिवर जॉर्ज

6574 हैक्‍टेयर में फैले इस पार्क का निर्माण 1994 में मॉरिशस के जंगलों को बचाने के उद्देश से किया गया था। यह पार्क सैलानियों को खूबसूरत प्राकृतिक नजारे और अदभूत पौधे व पक्षियों को करीब से देखने का मौका देता है। चसेकेओस या क्‍यूरपाइप से ला मैरी और मारे ऑक्‍स वेकेओस के रास्‍ते यहां आसानी से पहुंचा जा सकता है। ली पेट्रिन में पर्यटन सुचना केंद्र बनाया गया है जहां पर पिकनिक की सुविधाएं भी मुहैया कराई जाती हैं। इस राष्‍ट्रीय उद्यान में पैदल चलने के लिए रास्‍ते बनाए गए हैं जिनमें से एक रास्‍ता इस द्वीप की सबसे ऊंची चोटी ब्‍लैक रिवर पीक तक जाता है।

पैंपलमाउसिस गार्डन

इस उद्यान की स्‍थापना 300 साल पहले फ्रेंच गवर्नर ने की थी। यहां अनेक दुर्लभ प्रजाति के पौधे देखे जा सकते हैं। इनमें विशाल विक्‍टोरिया लिली भी शामिल है। साम्राज्‍यवादी शासन के दौरान इस उद्यान में बागवानी से संबंधित रिसर्च की जाती थीं। पोर्ट लुइस से यहां के लिए नियमित रूप से बसें चलती हैं।

ग्रैंड बे

यह मॉरिशस का प्रमुख पर्यटक स्‍थल है। यह मॉरिशस के उत्‍तर पश्चिमी तट पर स्थित है। यह बहुत ही खूबसूरत जगह है जहां दिन-रात रौनक रहती है। यहां का मुख्‍य आकर्षण यहां का समुद्र और उसके किनारे की सफेद रेत है जो इसे पर्यटकों के बीच लोकप्रिय बनाती हैं। ग्रैंड बे में स्‍कूबा डाइविंग, स्‍नोर्कलिंग जैसे वॉटर स्‍पोर्ट्स का आनंद भी उठाया जा सकता है। ग्रैंड बे अपने यहां की मार्किट के लिए भी जाना जाता है। इस बाजार का फैशन और सुविधाएं सैलानियों को पसंद आती हैं। इस मार्किट का मुख्‍य आकर्षण यहां मिलने वाला हस्‍तशिल्‍प का सामान है।

कसेला पक्षी उद्यान

कसेला पक्षी उद्यान मॉरिशस के रिवेयर नोयस जिले में स्थित है। 25 एकड़ में फैला यह उद्यान रैंपर्ट माउंटेन के किनारे बसा है। इस पार्क में अफ्रीका, एशिया, ऑस्‍ट्रेलिया से लाए गए पक्षियों की करीब 140 प्रजातियां रखी गई हैं। इसमें लंबी गर्दन वाला गुलाबी कबूतर भी शामिल है जो लुप्‍त होने की कगार पर है। इस उद्यान में एक छोटा सा चिडि़याघर भी है जहां बाघ, बंदर, हिरन देखे जा सकते हैं। यहां पर एक झील भी है। यह उद्यान सुबह 9 बजे से शाम 5 बजे तक खुला रहता है। पार्क में रेस्‍टोरेंट भी है। जहां आप खाने पीने का मजा ले सकते है।

फोक म्‍यूजियम ऑफ इंडियन माइग्रेशन

इस संग्रहालय की स्‍थापना 1991 में मॉरिशस में रहने वाले भारतीयों की बौद्धिक विरासत को सुरक्षित रखने के उद्देश्‍य से की गई थी। इस संग्रहालय में भारतीयों के मॉरिशस में बसने से संबंधित अभिलेख रखे गए हैं। यह संग्रहालय मॉरिशस म्‍यूजियम काउंसिल एक्‍ट 2000 के अंतर्गत आता है। इसका संचालन महात्‍मा गांधी संस्‍थान द्वारा किया जाता है। यह संग्रहालय सुबह 9 बजे से शाम 4 बजे तक खुला रहता है और रविवार व राष्‍ट्रीय अवकाश के दिन बंद रहता है।
2005 ग्रांड प्रिक्स डे टेनिस डे ल्योन

पुरुष एकल

एंडी रॉडिक ने  गाएल मोनफिल्स को 6–3, 6–2 से हराया।
नज़ीर अहमद देहलवी

नज़ीर अहमद देहलवी (१८३१-१९१२), जिन्हें औमतौर पर डिप्टी नज़ीर अहमद (उर्दू: ڈپٹی نذیر احمد‎) बुलाया जाता था, १९वीं सदी के एक विख्यात भारतीय उर्दू-लेखक, विद्वान और सामाजिक व धार्मिक सुधारक थे। उनकी लिखी कुछ उपन्यास-शैली की किताबें, जैसे कि 'मिरात-उल-उरूस' और 'बिनात-उल-नाश' और बच्चों के लिए लिखी पुस्तकें, जैसे कि 'क़िस्से-कहानियाँ' और 'ज़ालिम भेड़िया', आज तक उत्तर भारत व पाकिस्तान में पढ़ी जाती हैं।

जीवनी

डिप्टी अहमद का जन्म 1831 में हुआ। वे एक मौलवियों के परिवार से थे और उनके पिता उत्तर प्रदेश के ज़िले बिजनौर में अरबी तथा फ़ारसी पढ़ाया करते थे। १८४२ में उनके पिता उन्हें दिल्ली के औरंगाबादी मस्जिद में कार्यरत अब्द उल-ख़ालिक़​ नामक मौलवी के पास पढ़ाने के लिए ले आये। १८४७ में डिप्टी अहमद ने दिल्ली कॉलेज में दाख़िला लिया और वहाँ १८५४ तक पढ़े। उन्होंने उर्दू को अपना अध्ययन-विषय चुना और बाद में अपने चुनाव का कारण समझाते हुए उन्होंने कहा कि 'मेरे पिता को मेरा भिखारी बनकर मर जाना मंज़ूर था लेकिन मेरा अंग्रेज़ी पढ़ना नहीं'। इस दौरान उन्होंने चेष्टा करके अपने पुराने गुरु अब्द उल-ख़ालिक़ की पोती से अपना विवाह भी करवा लिया।
कॉलेज से उत्तीर्ण होने के बाद उन्होंने अरबी भाषा पढ़ाना शुरू किया। १८५४ में उन्होंने ब्रिटिश-संचालित भारत सरकार में नौकरी ले ली और १८५६ में कानपुर के जन-शिक्षा विभाग में स्कूलों के डिप्टी-इन्स्पेक्टर बन गए। १८५७ के अंत में उन्हें इलाहबाद में भी इसी डिप्टी-इन्स्पेक्टर का पद मिला। उन्होंने भारतीय दण्ड संहिता का उर्दू में इतना बढ़िया अनुवाद किया कि उन्हें कर विभाग में डिप्टी कलेक्टर की हैसियत पर ले लिया गया। वे उस समय 'पश्चिमोत्तर प्रान्त' के नाम से बुलाये जाने वाले राज्य में तैनात हुए, जिसे बाद में 'उत्तर प्रदेश' का नाम दिया गया। यहीं उनका नाम 'डिप्टी नज़ीर अहमद' पड़ गया।
१८७७ में उन्होंने हैदराबाद के निजाम की सरकार में एक प्रशासनिक पद ले लिया जहाँ वे १८८४ तक रहे। १८८४ में निजाम के दरबारियों की आपसी राजनीति में वह फँस गए और उन्हें इस्तीफ़ा देना पड़ा। वे दिल्ली वापस आ गए और १९१२ में दिल के दौरे से देहांत होने तक वहीं रहे।
केरोसीन

परिचय एवं विशेषताएँ

केरोसीन कच्चे पेट्रोलियम का वह अंश है जो 175-275 सें. ताप पर आसुत होता है। इसका विशिष्ट गुरुत्व 0.775 से लेकर 0.850 तक होता है। इसमें पैराफिन, नैफ्थीन और सौरभिक हाइड्रोकार्बन रहता है। इसका भौतिक और रासायनिक गुण उपस्थित हाइड्रोकार्बनों के अनुपात, संघटन और क्वथनांक पर निर्भर करता है। इसका दमकांक (flash point) 24 से लेकर 66 सें. तक के बीच है। इसका रंग हल्का हरा या पीला से लेकर जल सा स्वच्छ हो सकता है।
कच्चे केरोसीन में सौरभिक हाइड्रोकार्बन (40 प्रतिशत तक) आक्सिजन, गंधक और नाइट्रोजन के कुछ यौगिक रहते हैं। ऐसे तेल की सफाई पहले सल्फ्यूरिक अम्ल के उपचार से, फिर सोडा विलयन और जल से धोकर की जाती है। धोने के बाद या तो फुलर मिट्टी पर छानते अथवा पुन: आसवन करते हैं। इससे अनेक अनावश्यक पदार्थ, फीनोल आदि आक्सि यौगिक, सौरभिक और असंतृप्त हाइड्रोकार्बन, गंधक के यौगिक इत्यादि निकल जाते हैं। उपचार के बाद भली-भांति धोना बड़ा आवश्यक है नहीं तो लालटेन की बत्ती या बर्नर पर निक्षेप बैठ सकता है। सौरभिक और चक्रीय हाइड्रोकार्बन (नैफ़थीन) भली भाँति पृथक् न होने पर बत्ती पर कजली जम सकती है।
तेल के तनाव और श्यानता पर जलने का गुण निर्भर करता है। जब तेल अधिक श्यान होता है तब वह बत्ती में अधिक उठता नहीं और लौ छोटी होती है। जलने पर तेल का अधिक भाग जलकर ऊँचा ताप उत्पन्न करता है तथा कुछ भाग का भंजन होकर गैसीय हाइड्रोकार्बन और कोक बनाते हैं। कोक से फिर दहनशील गैसें बनकर जलती हैं। कुछ को तापदीप्त होकर प्रकाश उत्पन्न करता और फिर अंत में जलकर डाइआक्साइड बनता है।
केरोसीन का परीक्षण गुरुत्व, आसवन परस, गंधक की मात्रा, रंग और दमनांक के निर्धारण से किया जाता है। दीप में विस्फोट न हो, इसके लिये दमनांक का नीचा न होना आवश्यक है। केरोसीन में निम्न दमनांक का होना कानून से भी अनेक देशों में वर्जित है। उष्मा और प्रकाश उत्पन्न करने की क्षमता का भी कभी कभी परीक्षण होता है।
केरोसीन का संघटन एक सा नहीं होता। किसी में पैराफिनीय हाइड्रोकार्बन और किसी में नैफ्थीनीय हाइड्रोकार्बन अधिक रहते हैं। पर ये दोनों पदार्थ सब तेलों में रहते अवश्य हैं।
टैगलाइन

टैगलाइन (अथवा टैग लाइन) वस्तुतः एक संक्षिप्त पाठ होता है जोकि एक सोच को प्रदर्शित करता है या जिस हेतु इसे बनाया गया होता है उसे यह नाटकीय प्रभाव के रूप में दर्शाता है.
जयसमंद

इतिहास

उदयपुर के तत्कालीन महाराणा जयसिंह द्वारा 1711 से 1720 ईसवी के मध्य 14 हजार 400 मीटर लंबाई एवं 9 हजार 500 मीटर चौडाई में निर्मित यह कृत्रिम झील एशिया की सबसे बड़ी मीठे पानी का स्वरूप मानी जाती है। दो पहाडि़यों के बीच में गोमती नदी पर जिसमें नौ 9 नदियां और निन्‍यानवे 99 नाले गिरते हैं। जयसमन्‍द झील का मुल नाम ढेबर है और महाराणा जयसिंह के नाम पर इसे 'जयसमन्द' कहा जाने लगा। जयसमन्‍द में पानी की आवक के लिए गौतमी व झामरी नदी और वगुरवा नाला प्रमुख हैं। नाले को स्‍थानीय भाषा में वेला भी कहा जाता हैं।

स्थापत्य

स्थापत्य कला की दृष्टि से बना बाँध अपने आप में आकर्षण का प्रमुख केंद्र है। झील की तरफ़ के बाँध पर कुछ-कुछ दूरी पर बनी छह खूबसूरत छतरियाँ पर्यटकों का मन मोह लेती हैं। गुम्बदाकार छतरियाँ पानी की तरफ़ उतरते हुए बनी हैं। इन छतरियों के सामने नीचे की ओर तीन-तीन बेदियाँ बनाई गई हैं। सबसे नीचे की बेदियों पर सूंड़ को ऊपर किए खड़ी मुद्रा में पत्थर की कारीगरी पूर्ण कलात्मक मध्यम कद के छह हाथियों की प्रतिमा बनाई गई है। यहीं पर बाँध के सबसे उँचे वाले स्थान पर महाराणा जयसिंह द्वारा भगवान शिव को सर्मपित 'नर्मदेश्‍वर महादेव' का कलात्मक मंदिर भी बनाया गया है।
एशिया की संभवत सबसे बड़ी कृत्रिम झील बाँध के उत्तरी छोर पर महाराणा फतहसिंह द्वारा निर्मित महल है, जिन्हें अब विश्रामगृह में तब्दील कर दिया गया है। दक्षिणी छोर पर बने महल "महाराज कुमार के महल" कहे जाते थे। दक्षिण छोर की पहाड़ी पर महाराणा जयसिंह द्वारा बनाए गए महल का जीर्णोद्धार महाराणा सज्जनसिंह के समय कराया गया था। उन्होंने इस झील के पीछे 'जयनगर' को बसाकर कुछ इमारतें एवं बावड़ी का निर्माण करवाया था, जो आबाद नहीं हो सके। आज यहाँ निर्माण के कुछ अवशेष ही नजर आते हैं।

बांध का निर्माण

ऐतिहासिक दस्तावेजों के अनुसार यह भी बताया जाता है कि झील में पानी लाने वाली गोमती नदी पर महाराणा जयसिंह ने 375 मीटर लंबा एवं 35 मीटर ऊँचा बाँध बनवाया था, झील को बंधवाने के लिए महाराणा द्वारा वख्‍ता एवं गलालिंग दो पुर्बिया चौहान राजपूतो को जो आपस में काका भतीजा थे के जिम्‍में दियाा झील के तल की चौड़ाई 20 मीटर एवं ऊपर से चौड़ाई पाँच मीटर है। बाँध का निर्माण के सलुम्‍बर में स्थित बरोडा गांव की खदानों से सफेद पत्‍थरों से करवाया गया बरोडा की खदान से झील तक पत्‍थरों को गधे पर लाद कर लाया गय था झील की मजबूती के लिहाज से दोहरी दीवार बनाई गई है। सुरक्षा की दृष्टि से बाँध से करीब 100 फीट की दूरी पर 396 मीटर लंबा एवं 36 मीटर ऊँचा एक और बाँध बनवाया गया। महाराणा सज्जनसिंह एवं फहसिंह के समय में इन दो बाँधों के बीच के भाग को भरवाया गया और समतल भूमि पर वृक्षारोपण किया गया।

पर्यटन

जयसमन्द झील पर्यटकों के आकर्षण का सबसे बड़ा केन्द्र बन गई है। झील के अंदर बांध के सम्मुख एक टापू पर पर्यटकों की सुविधा के लिए 'जयसमन्द आइलेंड' का निर्माण एक निजी फर्म द्वारा कराया गया है। यहाँ आने वाले पर्यटकों के लिए ठहरने के लिए अच्छे सुविधायुक्त वातानुकूलित कमरे, रेस्टोरेन्ट, तरणताल एवं विविध मनोरंजन के साधन उपलब्ध हैं। यहाँ तक पहुँचने के लिए नौका का संचालन किया जाता है। नौका से झील में घूमना अपने आप में अनोखा सुख का अनुभव देता है। जयसमन्द झील के निकट वन एवं वन्यजीव प्रेमियों के लिए वन विभाग द्वारा वन्यजीव अभयारण्य भी बनाया गया है। यहाँ एक मछली पालन का अच्छा केन्द्र भी है। झील की खूबसूरती और प्राकृतिक परिवेश की कल्पना इसी से की जा सकती है कि अनेक फ़िल्मकारों ने अपनी फ़िल्मों में यहाँ के दृश्यों को कैद किया है। सड़क के किनारे सघन वनस्पति एवं वन होने से उदयपुर से जयसमंद झील पहुँचना भी अपने आप में किसी रोमांच से कम नहीं है।
अल बेरुनी

जीवन

अब्बासी शासन के पतनोन्मुख दिनों में उसका जन्म ख्वारज़्म में सन् 973 में हुआ था। यह स्थान अब उज़्बेकिस्तान में है। उसने गणित और खगोलविज्ञान अबू नस्र मंसूर से सीखी। वे अवेसिन्ना के साथी थे। अफ़ग़ानिस्तान और दक्षिण एशिया की यात्रा पर वो महमूद गज़नवी के साथ उसके काफ़िले में गया। भारत में रहते हुए उसने भारतीय भाषाओं का अध्ययन किया और 1030 में तारीख़-अल-हिन्द (भारत के दिन) नामक क़िताब लिखी। उसकी मृत्यु ग़ज़नी, अफ़ग़ानिस्तान (उस समय इसे अफ़गानिस्तान नहीं कहा जाता था बल्कि फ़ारस का हिस्सा कहते थे) में हुई।

दर्शन

अल-बरुनी चिकित्सा विशेषज्ञ था और भाषाओं पर भी अच्छा अधिकार रखता था। इसके साथ ही वह एक मशहूर गणितज्ञ, भूगोलवेत्ता, कवि, रसायन वैज्ञानिक और दार्शनिक भी था। उन्होने ही धरती की त्रिज्या नापने का एक आसान फार्मूला पेश किया। बरुनी ने ये भी साबित किया कि प्रकाश का वेग ध्वनि के वेग से अधिक होती है।
मिनेसोटा वाइल्ड

मिनेसोटा वाइल्ड, एक प्रसिद्ध आइस हॉकी टीम है, जो सेंट पॉल, मिनेसोटा में आधारित है। वे नैशनल हॉकी लीग में खेलते हैं।
पुरुषोत्तम रूपाला

पुरुषोत्तम रूपाला राज्य सभा सांसद है।
अल्फ़ा पॅगासाई तारा

अन्य भाषाओँ में

अल्फ़ा पॅगासाई तारे को अंग्रेज़ी में "मरकब" (Markab) भी कहते हैं, जो अरबी के "मरकब" (مركب) से लिया गया है, जिसका अर्थ "(घोड़े की) जीन" है। पारम्परिक भारतीय खगोलशास्त्र में अल्फ़ा पॅगासाई और बेटा पॅगासाई को मिलाकर "पूर्वभाद्रपदा" नक्षत्र का नाम दिया जाता है, जिसका अर्थ है "पहले वाले ख़ुश क़दम"।

विवरण

अल्फ़ा पॅगासाई B9 III श्रेणी का मुख्य अनुक्रम तारा है, जिसका द्रव्यमान हमारे सूरज के द्रव्यमान का लगभग ४ गुना और व्यास (डायामीटर) हमारे सूरज के व्यास का २.८ गुना है। इसकी तारे की निहित चमक (निरपेक्ष कान्तिमान) सूरज की लगभग १६० गुना है। इसका सतही तापमान ११,००० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने मुख्य अनुक्रम जीवन के अंत में है और कुछ समय में यह हाइड्रोजन का नाभिकीय संलयन (न्यूक्लीयर फ्यूज़न) छोड़कर हीलियम का संलयन शुरू कर देगा। इस अवस्था में पहुँचने पर यह फूलकर एक लाल दानव तारा बन जाएगा। इसके पश्चात यह सिकुड़कर अपना जीवन एक सफ़ेद बौने तारे के रूप में अंत करेगा।
कलात ज़िला

लोग

सन् १९९५ की जनगणना के अनुसार ज़िले के ८९% लोग ब्राहुई भाषा और ५% लोग बलोच भाषा बोलते हैं। यहाँ ज़िक्री समुदाय भी अल्पसंख्या में मौजूद है। अधिकतर लोग कृषि और मवेशी पालन से जीविका कमाते हैं।

भूगोल व मौसम

ज़िले का मौसम शुष्क और अर्ध-रेगिस्तानी है। गरमियों में बहुत गर्मी और शीतऋतु में बहुत सर्दी होती है। अधिकतर वर्षा सर्दियों में गिरती है। इलाक़ा पहाड़ी है और कई वादियाँ हैं। अधिकतर पहाड़ शुष्क हैं लेकिन हरबोई पर्वत पर पुराने हपुषा (ज्युनिपर) वृक्ष फैले हुए हैं। मोरो नदी क्षेत्र की मुख्य नदी है।
बांग्लादेश क्रिकेट टीम का आयरलैंड दौरा

वनडे सीरीज

साल 2007 से अब तक 9 मैचों की 6 (उसमें विश्व कप) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2009 से अब तक 5 मैचों की 6 (उसमें विश्व कप) सीरीज हुई हैं। उसमें बांग्लादेश ने 0 विश्व कप और 0 सीरीज जीता है।
संगम काल

संगमकाल (तमिल : சங்ககாலம், संगकालम्) दक्षिण भारत के प्राचीन इतिहास का एक कालखण्ड है। यह कालखण्ड ईसापूर्व तीसरी शताब्दी से लेकर चौथी शताब्दी तक पसरा हुआ है। यह नाम 'संगम साहित्य' के नाम पर पड़ा है।

इतिहास

तमिल किंवदंतियों के अनुसार, तीन संगम काल थे, अर्थात् प्रमुख संगम, मध्य संगम और अंतिम संगम काल। इतिहासकार संगम काल का उपयोग करते हैं, इनमें से अंतिम को संदर्भित करते हैं, जिसमें पहले दो पौराणिक हैं। तो इसे अंतिम संगम काल (तमिल: சங்க்பருவம ,், Kaṭaissanka paruvam?),  या तीसरा संगम काल (तमिल: மூன்றாம் க்க ,், Mūnṟām sanka paruvam?) भी कहा जाता है। माना जाता है कि संगम साहित्य का निर्माण प्रत्येक काल की तीन संगम अकादमियों में हुआ था। तमिल राज्यों के प्रारंभिक इतिहास के प्रमाणों में इस क्षेत्र के संगम, संगम साहित्य और पुरातात्विक डेटा शामिल हैं।
600 ई.पू. से 300 ई.पू. के बीच की अवधि, तमिलकम में पांड्या, चोल और चेरा के तीन तमिल राजवंशों और कुछ स्वतंत्र सरदारों, वेलिर का शासन था।

धर्म

मुख्य लेख: प्राचीन तमिल धर्म
प्राचीन तमिलों का धर्म प्रकृति पूजा की जड़ों का बारीकी से पालन करता है और इसके कुछ तत्व तमिल शैव सिद्धान्त परंपराओं में भी पाए जा सकते हैं। प्राचीन संगम साहित्य में, सिवन सर्वोच्च भगवान था, और मुरुगन जनता द्वारा मनाया जाने वाला एक था; इन दोनों को कुडल अकादमी में चढ़े हुए तमिल कवियों के रूप में गाया गया था।
आरा

इतिहास

आरा अति प्राचीन शहर है। पहले यहां मयुरध्वज नामक राजा का शासन था। महाभारत कालीन अवशेष यहां के बिखरे पड़े हैं। ये 'आरण्य क्षेत्र' के नाम से भी जाना जाता था। कहा जाता है आरा का प्राचीन नाम आराम नगर भी था। 
आरा अति प्राचीन ऐतिहासिक नगर है जिसकी प्राचीनता का संबंध महाभारत काल से है। पांडवों ने भी अपना गुप्तवास काल यहाँ बिताया था। जेनरल कनिंघम के अनुसार युवानच्वांग द्वारा उल्लिखित कहानी का संबंध, जिसमें अशोक ने दानवों के बौद्ध होने के संस्मरण स्वरूप एक बौद्ध स्तूप खड़ा किया था, इसी स्थान से है। आरा के पास मसार ग्राम में प्राप्त जैन अभिलेखों में उल्लिखित 'आरामनगर' नाम भी इसी नगर के लिए गया है। पुराणों में लिखित मोरध्वज की कथा से भी इस नगर का संबंध बताया जाता है। बुकानन ने इस नगर के नामकरण में भौगोलिक कारण बताते हुए कहा कि गंगा के दक्षिण ऊँचे स्थान पर स्थित होने के कारण, अर्थात्‌ आड़ या अरार में होने के कारण, इसका नाम 'आरा' पड़ा। 1857 के प्रथम भारतीय स्वतंत्रतायुद्ध के प्रमुख सेनानी बाबू कुंवर सिंह की कार्यस्थली होने का गौरव भी इस नगर को प्राप्त है। आरा स्थित 'द लिटल हाउस' एक ऐसा भवन है, जिसकी रक्षा अंग्रेज़ों ने 1857 के विद्रोह में बाबू कुंवर सिंह से लड़ते हुए की थी। आरा 1971 के पांचवीं लोकसभा चुनाव तक शाहाबाद संसदीय क्षेत्र के नाम से जाना जाता था। 1977 के दौरान आरा को अलग संसदीय क्षेत्र के रूप में मान्यता मिली और तब आरा अस्तित्व में आया।

शिक्षा

यहाँ वीर कुँवर सिंह विश्वविद्यालय और अनेक महाविद्यालय हैं।
जैन बाला विश्राम नामक पुराना छात्राओं का स्कूल भी यहां है। हरप्रसाद दास जैन कॉलेज, महाराजा कॉलेज, सहजानंद ब्रह्मर्षि कॉलेज, जगजीवन कॉलेज, महंत महादेवानंद महिला कॉलेज अंगीभूत कॉलेज हैं, हित नारायण क्षत्रिय +2 उच्च विद्यालय (1917) है। इसके अलावे भी कई छोटे-मोटे कॉलेज और स्कूल शहर की शैक्षणिक पहचान दिलाते हैं। डेढ़ दशक पहले यहां वीर कुंवर सिंह विश्वविद्यालय की स्थापना हुई। आऱा ने जगजीवन राम, राम सुभग सिंह, अंबिका शरण सिंह, रामानंद तिवारी जैसे नेता दिये।

दर्शनीय स्थल

आरा के दर्शनीय स्थलों में आरण्य देवी, मढ़िया का राम मन्दिर प्रसिद्ध है। शहर में बुढ़वा महादेव, पतालेश्वर मंदिर, रमना मैदान का महावीर मंदिर, सिद्धनाथ मंदिर प्रमुख हैं। शहर का बड़ी मठिया नामक विशाल धार्मिक स्थान है। शहर के बीचोबीच अवस्थित बड़ी मठिया रामानंद सम्प्रदाय का प्रमुख केन्द्र है। वाराणसी की तर्ज पर मानस मंदिर भी निर्माणाधीन है। आरा शहर के कई लोगों ने शिक्षा, साहित्य, संस्कृति और पत्रकारिता के क्षेत्र में अपनी कामयाबी का झंडा बुलंद किया है। यहां की आरण्य देवी बहुत प्रसिद्ध है। संवत् 2005 में स्थापित आरण्य देवी का मंदिर आरा में मुख्य आकर्षण का केंद्र है। इस ऐतिहासिक देवी मंदिर में श्रद्धालुओं की भीड़ उमड़ती है जहाँ दूर-दूर से श्रद्धालु पूजा-अर्चना के लिए जुटते है। महाराजा कॉलेज स्थित वीर कुंवर सिंह का गुफा द्वार है जो अभी बंद है, देखा जा सकता है।

जनसंख्या

2011 की जनगणना के अनुसार आरा शहर की कुल जनसंख्या 2,61,430 है।
हिमालयन एक्स्प्रेसवे

लाभ

आँकड़ों के हिसाब से यह मार्ग ज़ीरकपुर और परवाणू के मध्य की दूरी को मात्र 3 किमी ही कम करता है। पुराना मार्ग कालका, पिंजौर व परवाणू शहरों के बीचों बीच भीड़भाड़ वाले बाजारों से गुज़रता है और बहुत ही तंग है, जिसके कारण इन्हें पार करने में ही अत्यधिक समय व इंधन की बर्बादी होती थी। इन पहाड़ी शहरों की दूसरी ओर से पहाड़ काटकर यह ४ लेन मार्ग बनाया गया है। इससे शिमला जाने वाले वाहनों को बाईपास मिल गया है तथा इससे शिमला तक की यात्रा का समय लगभग एक घंटा कम हो गया है।
रोशनी (अभिनेत्री)

करियर

अपनी बहन नगमा द्वारा सिफारिश प्राप्त करने के बाद, रोशिनी ने अभिनय की शुरुआत  सेल्वा की कॉमेडी फिल्म   शिश्या 'में की, जहाँ उसने अभिनय किया।  कार्तिक] के साथ मुख्य भूमिका निभाई।   उसने बाद में   मास्टर  (1997), चिरंजीवी में अभिनय किया।
रोशिनी प्रदर्शन-उन्मुख भूमिकाओं को स्वीकार करने की इच्छुक थी और 1997 के अंत में ग्लैमरस भूमिकाओं में फिल्मों का हिस्सा बनने के लिए कई प्रस्ताव ठुकरा दिए। उसने बाद में के। बालाचंदर का निर्माण  थुल्ली थिरिंथ कालम  (1998), विपरीत  अरुणकुमार, अभिनेत्री के बाद [[रासी (अभिनेत्री) | मंथने फिल्म को ठुकरा दिया। फिल्म और उनके प्रदर्शन ने मिश्रित समीक्षा की और बॉक्स ऑफिस पर मध्यम प्रदर्शन किया। .</ref>"Thulli Thirintha Kaalam: Movie Review". </ref>  हालांकि, उसके बाद,  पुली पिरान्धा मान  जैसी उनकी चल रही फिल्में,  नेपोलियन के विपरीत, अटक गईं और बाद में उन्होंने फिल्म छोड़ दी। उद्योग।

व्यक्तिगत जीवन

रोशिनी अभिनेत्रियों नगमा और ज्योतिका की बहन हैं।.
खाल

खाल किसी जानवर की त्वचा है जिसका उपयोग मानवीय उपयोग के लिए किया जाता है। आम वाणिज्यिक खालों में पालतू मवेशियों, हिरन, मगरमच्छ और साँप का चमड़ा शामिल हैं। इन सभी का उपयोग जूते, कपड़े और अन्य फैशन सामग्रियों को बनाने के लिए किया जाता है। चमड़े को असबाब, आंतरिक सज्जा, घोड़े की काठी और लगाम बनाने में भी उपयोग किया जाता है। ऐसी खालों का कुछ प्रतिशत शिकार से मिलता है हालांकि, अधिकांश चमड़े का उत्पादन अब पालतू मवेशियों की खालों से कारखानों में ही किया जाता है। लोम को भी खाल में शामिल किया जाता है जो विभिन्न प्रजातियों से प्राप्त होता है, जिसमें बिल्लियां, बाघ, तेंदुआ और भालू आदि शामिल हैं।
नौकर बीवी का (1983 फ़िल्म)

कहानी

अमर नाथ का परिवार बहुत अमीर होता है, फिर भी वह पुलिस अफसर बन जाता है। उसके बाद कुछ गुंडों को पकड़ कर हवालात में डाल देता है। उसके बाद उन गुंडों को कई वर्षों की सजा सुनाई जाती है। अपने पिता के मर्जी के खिलाफ हो कर वह शीला शर्मा से शादी कर लेता है। उसके मर्जी के बिना वो दोनों शादी कर लेते हैं, इस कारण वह दोनों को घर से बाहर कर देता है।
दोनों बाद में एक बच्ची को जन्म देते हैं, जिसका नाम ज्योति रखते हैं। वे दोनों उसकी शादी बचपन में ही दीपक से तय कर देते हैं। तभी एक अपराधी, जिसे अमर ने ही पकड़ा था, वह कैद से बाहर भागने में सफल हो जाता है और निकलने के बाद अमर और शीला का खून कर देता है। उन दोनों की बेटी को अब्दुल बचा लेता है और जागीरदार के पास ले जाता है। वह उसे अपने पास पालने के लिए रख लेता है।
कुछ वर्षों के बाद ज्योति और दीपक, दोनों बड़े हो जाते हैं। ज्योति अब अपने अमीर दादाजी के पास रहती है और दीपक के पिता की मृत्यु हो जाये रहती है। दोनों की शादी बचपन में तय की गई थी, इस कारण जब दीपक इस बारे में ज्योति से बोलता है तो ज्योति उसे बहुत उल्टा सीधा बोलती है और उसका मजाक उड़ाती है। इस कारण क्रोध में दीपक ने ज्योति के मित्र को थप्पड़ मार देता है और उसके बाद ज्योति उसे थप्पड़ मार देती है। दीपक इसके बाद उससे बदला लेना चाहता है और यह भी चाहता है कि वह माफी मांगे और शादी के लिए भी हाँ कह दे। लेकिन ज्योति पहले से ही एक अमीर लड़के, रमन से प्यार करते रहती है। इसके बाद दीपक एक प्रसिद्ध हिन्दी फ़िल्म अभिनेत्री संध्या से मिलता है, जो उससे प्यार करने लगती है।